Wake Up (album Bangtan Boys)

Wake Up (digayakan sebagai WAKE UP) merupakan album studio dalam bahasa Jepun pertama bagi kumpulan muzik Bangtan Boys. Sebelum album ini dilancarkan, tiga single daripadanya telah dihasilkan iaitu "No More Dream" (Tiada Impian Lagi), "Boy in Luv" (Lelaki yang Dilamun Cinta) dan "Danger" (Bahaya).

Wake Up telah dilancarkan pada 24 Disember 2014 dalam dua edisi iaitu edisi CD sahaja serta edisi CD dan DVD (terdiri daripada versi terhad A dan B). Album ini berjaya menduduki tangga ketiga dalam carta album mingguan Oricon selepas ia dilancarkan dengan jualan melebihi 21,000 salinan.

 Pelancaran dan promosi 
"No More Dream" (Tiada Lagi Impian) dilancarkan pada 4 Jun 2014 dan single ini berada pada kedudukan kelapan dalam carta single mingguan Oricon. Single ini dijual melebihi 34,000 salinan di Jepun. Single kedua, "Boy in Luv" (Lelaki yang Dilamun Cinta) dikeluarkan pada 16 Julai tahun yang sama pula berjaya memperoleh tangga keempat dalam carta yang sama dengan jualan melebihi 44,000 salinan di Jepun. Pada 19 November 2014, lagu "Danger" (Bahaya) daripada album ini dikeluarkan sebagai single ketiga. Ia berada pada kedudukan kelima dalam carta single mingguan Oricon dan berjaya dijual hampir 50,000 salinan di Jepun.

Album Wake Up yang dilancarkan pada 24 Disember 2014 ini diterbitkan dalam dua edisi iaitu edisi CD sahaja serta dua versi untuk edisi terhad CD dan DVD. Bagi edisi terhad versi A, ia didatangkan dengan video daripada perjumpaan peminat di Jepun yang berjudul Bangtan Boys Japan Official Fan Meeting Vol.1 at TOKYO DOME CITY HALL. Untuk edisi terhad versi B pula, ia terdiri daripada tiga buah video muzik iaitu bagi lagu "No More Dream", "Boy in Luv" dan "Danger" serta klip bonus bagi suntingan tarian lagu "No More Dream".

Dari 10 Februari sehingga 19 Februari, Bangtan Boys memulakan jelajah konsert pertama mereka di negara Jepun, yang dikenali sebagai '防弾少年団1st JAPAN TOUR 2015 「WAKE UP:OPEN YOUR EYES」', antaranya di Zepp Fukuoka dan Festival Hall, Osaka. Konsert yang diadakan tersebut telah menarik lebih daripada 25,000 penonton keseluruhannya.

 Senarai runut 

 Carta 
Carta OriconKedudukan tertinggiJualanJumlah jualanTempoh dalam cartaCarta album harian 3 9,428 21,192+ 2 mingguCarta album mingguan 3 21,192Carta album bulanan 19 21,192

 Sejarah pelancaran 
 Negara  Tarikh  Format  Syarikat/Pengedar  24 Disember 2014 Muat turun digital, CD dan DVD Pony Canyon 18px|link=|alt=Jualan untuk seluruh dunia Seluruh dunia  CD dan DVD  26 Februari 2015 Muat turun digital Big Hit Entertainment LOEN Entertainment

 Rujukan 

Kategori:Album 2014
Kategori:Album Bangtan Boys
Kategori:Album berbahasa Jepun